6.2. Tuneļa fona daļiņu skaita koncentrācijas atskaitīšana tipa apstiprināšanas nolūkā nav atļauta, bet pēc ražotāja lūguma ar tipa apstiprināšanas iestādes iepriekšēju apstiprinājumu to drīkst izmantot, lai noteiktu ražošanas testēšanas atbilstību, ja var pierādīt, ka tuneļa fona daļiņu skaitam ir būtiska nozīme, un tādā gadījumā to var atskaitīt no vērtībām, ko iegūst atšķaidītu izplūdes gāzu mērījumos.

Galīgos WHSC un vidējos svērtos WHTC testa rezultātus noapaļo vienā solī līdz trīs zīmīgajiem cipariem saskaņā ar ASTM E 29–06B. Starpvērtības, no kurām iegūst galīgo bremzēšanai raksturīgo emisiju rezultātu, noapaļot nav atļauts.

Attiecībā uz WHTC galīgais testa rezultāts ir vidējā svērtā vērtība no aukstās iedarbināšanas un karstās iedarbināšanas (ieskaitot periodisku reģenerāciju, ja nepieciešams) testiem, ko aprēķina, piemērojot vienu no šiem vienādojumiem:

c)

to daļiņu koncentrācijas mērījumu skaits, kas veikti testa laikā.

no daļiņu skaitītāja iegūts atsevišķs daļiņu koncentrācijas mērījums atšķaidītā izplūdes gāzē, kuram veic sakritības korekciju un korekciju atbilstīgi standarta apstākļiem (273,2 K un 101,33 kPa), daļiņas kubikcentimetrā,

rēķina no šāda vienādojuma:

kopējā atšķaidīto izplūdes gāzu plūsma testa laikā, ko aprēķina saskaņā ar vienu no 4.B pielikuma 8.5.1.2.–8.5.1.4. punktā noteiktajām metodēm, kg/tests,

to daļiņu koncentrācijas mērījumu skaits, kas ņemti testa laikā.

4.3.1. Nolūkā kontrolēt, lai daļējas plūsmas atšķaidīšanas sistēmā ņemtu paraugu, kas proporcionāls izplūdes gāzu masas plūsmas ātrumam, daļiņu skaita mērījumos izmanto izplūdes gāzu masas plūsmas ātrumu, ko nosaka saskaņā ar vienu no 4.B pielikuma 8.4.1.3.–8.4.1.7. punktā minētajām metodēm. Proporcionalitātes kvalitāti pārbauda, piemērojot regresijas analīzi paraugam un izplūdes gāzes plūsmai saskaņā ar 4.B pielikuma 9.4.6.1. punktu.

kopējā atšķaidīto izplūdes gāzu masa, ko ņem no atšķaidīšanas tuneļa daļiņu skaita paraugam, kg.

Ja daļiņu skaita plūsmas paraugu ņem no daļējas plūsmas atšķaidīšanas sistēmas (kopējā parauga ņemšanas tips), makrodaļiņu masas (mPM ) aprēķinu, kas veikts 4.B pielikuma 8.4.3.2.1. vai 8.4.3.2.2. punktā, labo šādi, lai ņemtu vērā paraugam paņemto plūsmu. Šis labojums nepieciešams pat tad, ja paņemtā filtrētā plūsma tiek ievadīta atpakaļ daļējas plūsmas atšķaidīšanas sistēmā.

Starpībai starp qex un qsw , kas nosūtīta daļējas plūsmas regulētājā, nepārtraukti jābūt ar 0,1 procenta precizitāti no qmdew . Signāls (vai signāli) jānosūta ar frekvenci, kas ir ne mazāka par 1 Hz.

Signālam qex , ko pārraida uz daļējas plūsmas sistēmas regulatoru, nepārtraukti jābūt ar 0,1 procenta precizitāti noqmdew , un to pārraida ar vismaz 1 Hz frekvenci.

4.2.2. Momentānu izplūdes gāzu plūsmas ātrumu atšķaidīšanas sistēmās (qmp ), ko izmanto, lai kontrolētu paraugu ņemšanas proporcionalitāti, koriģē saskaņā ar vienu no šādām metodēm.

4.2.1. Daļējas plūsmas atšķaidīšanas sistēmās kontrolējot paraugu ņemšanas proporcionalitāti, jāņem vērā masas plūsma, kas paņemta no atšķaidīšanas sistēmas daļiņu skaita paraugam. To panāk vai nu iepludinot daļiņu skaita plūsmas paraugu atpakaļ atšķaidīšanas sistēmā pirms plūsmas mērierīces, vai ar matemātisku korekciju, kā norādīts 4.2.2. punktā. Daļējas plūsmas atšķaidīšanas sistēmas gadījumā (kopējā parauga ņemšanas tips) ir jāveic daļiņu skaita paraugiem ņemtās masas plūsmas korekcija atbilstoši makrodaļiņu masas aprēķiniem, kā norādīts 4.2.3. punktā.

4.1.1. Lai kompensētu masas plūsmu, kas no atšķaidīšanas sistēmas paņemta daļiņu skaita paraugam, paņemtā (filtrētā) masas plūsma jāiepludina atpakaļ atšķaidīšanas sistēmā. Cita iespēja ir kopējo masas plūsmu atšķaidīšanas sistēmā matemātiski koriģēt atbilstīgi paņemtajam daļiņu skaita plūsmas paraugam. Ja kopējā masas plūsma, kas paņemta no atšķaidīšanas sistēmas daļiņu skaita plūsmas paraugam, ir mazāka par 0,5 procentiem no kopējās atšķaidīto izplūdes gāzu plūsmas atšķaidīšanas tunelī (med), šo korekciju vai atpakaļplūsmu var neņemt vērā.

Emitēto daļiņu skaitu mēra, veicot nepārtrauktu paraugu ņemšanu no daļējas plūsmas atšķaidīšanas sistēmas, kā noteikts 4.B pielikuma 3. papildinājuma A.3.2.1. un A.3.2.2. punktā, vai no pilnas plūsmas atšķaidīšanas sistēmas, kā noteikts 4.B pielikuma 3. papildinājuma A.3.2.3. un A.3.2.4. punktā.

Saskaņā ar šiem noteikumiem pielikumu pašlaik nepiemēro tipu apstiprināšanas nolūkā. To piemēros nākotnē.

Papildinājums

Emitētā daļiņu skaita mēriekārtas

1. Specifikācija

1.1. Sistēmas pārskats

1.1.1. Daļiņu paraugu ņemšanas sistēmu veido paraugu ņemšanas zonde vai parauga ņemšanas punkts, ar kuriem iegūst paraugu no homogēni sajauktas plūsmas atšķaidīšanas sistēmā, kā noteikts 4.B pielikuma 3. papildinājuma A.3.2.1. un A.3.2.2. vai A.3.2.3. un A.3.2.4. punktā, ātri gaistošo daļiņu savācējā (VPR), kas atrodas aiz daļiņu skaitītāja (PNC), un piemērotā pārvades caurulē.

1.1.2. Daļiņu izmēra iepriekšēju klasifikatoru (ciklona vai ietekmes) ieteicams ievietot pirms VPR ieplūdes atveres. Daļiņu izmēra iepriekšējai klasificēšanai var izmantot arī 4.B pielikuma 3. papildinājuma 14. attēlā norādīto paraugu ņemšanas zondi, ko izmanto kā izmēra klasificēšanas ierīci. Daļējas plūsmas atšķaidīšanas sistēmās ir pieļaujams izmantot vienu un to pašu iepriekšējo klasifikatoru makrodaļiņu masas un daļiņu skaita paraugu ņemšanai, un daļiņu skaita paraugu atšķaidīšanas sistēmā ņem aiz iepriekšējā klasifikatora. Alternatīvi drīkst izmantot atsevišķus iepriekšējos klasifikatorus, daļiņu skaita paraugu atšķaidīšanas sistēmā ņemot pirms makrodaļiņu masas iepriekšējā klasifikatora.

1.2. Vispārīgās prasības

1.2.1. Daļiņu paraugu ņemšanas punktam jābūt novietotam atšķaidīšanas sistēmā.

Paraugu ņemšanas zondes gals vai daļiņu paraugu ņemšanas punkts un pārvades caurule (PTT) kopā veido daļiņu pārvades sistēmu (PTS). PTS vada paraugu no atšķaidīšanas tuneļa uz ieeju VPR. PTS atbilst šādiem nosacījumiem.

Pilnas plūsmas atšķaidīšanas sistēmās un daļējas plūsmas atšķaidīšanas sistēmās frakciju parauga ņemšanai (kā noteikts 4.B pielikuma 3. papildinājuma A.3.2.1. punktā) paraugu ņemšanas zondi ievieto tuvu tuneļa centra līnijai, 10–20 tuneļa diametrus aiz gāzes ieplūdes atveres, vērstu pret gāzes plūsmu tunelī un ar asi pie gala paralēli atšķaidīšanas tunelim. Paraugu ņemšanas zondei jābūt novietotai atšķaidīšanas ceļā tā, lai paraugu ņemtu no homogēna atšķaidītāju/izplūdes gāzu maisījuma.

Daļējas plūsmas atšķaidīšanas sistēmās kopēja parauga ņemšanai (kā noteikts 4.B pielikuma A.3.2.1. punktā) daļiņu paraugu ņemšanas punktu vai paraugu ņemšanas zondi ievieto makrodaļiņu pārvades caurulē pirms makrodaļiņu filtra turētāja, plūsmas mērierīces un jebkura parauga ņemšanas/apvada bifurkācijas punkta. Paraugu ņemšanas punktam vai paraugu ņemšanas zondei jābūt novietotai tā, lai paraugu ņemtu no homogēna atšķaidītāju/izplūdes gāzu maisījuma. Daļiņu paraugu ņemšanas zondei jābūt tādā izmērā, lai netraucētu daļējas plūsmas atšķaidīšanas sistēmas darbību.

Gāzes paraugs, ko laiž caur PTS, atbilst šādiem nosacījumiem.

Pilnas plūsmas atšķaidīšanas sistēmās plūsmas Reinoldsa skaitlim (Re) jābūt < 1 700.

Daļējas plūsmas atšķaidīšanas sistēmās plūsmas Reinoldsa skaitlim (Re) pārvades caurulē (PTT), proti, aiz paraugu ņemšanas zondes vai punkta, jābūt < 1 700.

Paraugs daļiņu pārvades sistēmā (PTS) atrodas ≤ 3 sekundes.

Jebkuru citu paraugu ņemšanas konfigurāciju daļiņu pārvades sistēmā (PTS) uzskatīs par pieļaujamu, ja tā nodrošina līdzvērtīgu izkļūšanu daļiņām ar 30 nm.

Izejas caurule (OT), pa kuru vada atšķaidīto paraugu no ātri gaistošo daļiņu savācēja (VPR) uz daļiņu skaitītāja (PNC) ieplūdes atveri, atbilst šādām īpašībām.

Tās iekšējais diametrs ir ≥ 4 mm.

Gāzes parauga plūsma izejas caurulē (OT) atrodas ≤ 0,8 sekundes.

Jebkuru citu paraugu ņemšanas konfigurāciju izejas caurulē (OT) uzskatīs par pieļaujamu, ja tā nodrošina līdzvērtīgu izkļūšanu daļiņām ar 30 nm.

1.2.2. VPR iekļauj ierīces paraugu atšķaidīšanai un ātri gaistošo daļiņu savākšanai.

1.2.3. Visas atšķaidīšanas sistēmas un paraugu ņemšanas sistēmas detaļas no izplūdes caurules līdz daļiņu skaitītājam (PNC), kuras saskaras ar neatšķaidītu vai atšķaidītu izplūdes gāzi, tiek konstruētas tā, lai samazinātu daļiņu nogulsnēšanos. Visām detaļām jābūt izgatavotām no elektrību vadošiem materiāliem, kas nereaģē ar izplūdes gāzu sastāvdaļām, un tām jābūt elektriski iezemētām, lai novērstu elektrostatiskos efektus.

1.2.4. Daļiņu paraugu ņemšanas sistēmu veido saskaņā ar labu aerosolu paraugu ņemšanas praksi, tai skaitā ir jāizvairās no asiem atzarojumiem un straujām maiņām šķērsgriezumā, jāizmanto gludas iekšējās virsmas un līdz minimumam jāsamazina paraugu ņemšanas līnijas garums. Ir pieļaujamas pakāpeniskas šķērsgriezuma maiņas.

1.3. Īpašas prasības

1.3.1. Daļiņu paraugs nedrīkst izplūst cauri sūknim, pirms nav izplūdis cauri daļiņu skaitītājam (PNC).

1.3.2. Ieteicams iepriekšējais parauga klasifikators.

1.3.3. Parauga iepriekšējās sagatavošanas vienība

1.3.3.1. Tai jāspēj atšķaidīt paraugu vienā vai vairākos posmos tā, lai sasniegtu daļiņu skaita koncentrāciju, kas ir zemāka par PNC atsevišķu daļiņu skaitīšanas režīma augšējo slieksni ar gāzes temperatūru zem 35 °C pirms ieplūdes atveres PNC.

1.3.3.2. Tai jāiekļauj sākotnējais karstās atšķaidīšanas posms, pēc kura paraugu izvada ≥ 150 °C un ≤ 400 °C temperatūrā un atšķaida to vismaz 10 pakāpē.

1.3.3.3. Tā kontrolē karsēšanas posmus līdz vienmērīgai nominālai darba temperatūrai diapazonā, kas noteikts 1.3.3.2. punktā, ar ± 10 °C pielaidi. Tā sniedz norādi, vai karsēšanas posmi ir pareizā darba temperatūrā.

1.3.3.4. Tā visā VPR nodrošina daļiņu koncentrācijas samazināšanas koeficientu (fr(di)), kā turpmāk noteikts 2.2.2. punktā, kas attiecīgi nav lielāks par 30 un 20 procentiem nekā daļiņām ar 30 nm un 50 nm elektriskās mobilitātes diametru un nav mazāks par 5 procentiem nekā daļiņām ar 100 nm elektriskās mobilitātes diametru.

1.3.3.5. Karsējot un samazinot tetrakontāna daļējo spiedienu, sasniedz > 99,0 procentu iztvaikošanu 30 nm tetrakontāna (CH3(CH2)38CH3) daļiņām ar ≥ 10 000 cm–3 ieplūdes koncentrāciju.

1.3.4. Daļiņu skaitītājs (PNC)

1.3.4.1. Darbojas pilnas plūsmas darba apstākļos.

1.3.4.2. Tā skaitīšanas precizitātei pēc izsekojama standarta 1 cm–3 diapazonā jābūt ± 10 procentu robežās līdz PNC vienotā daļiņu skaitīšanas režīma augšējai robežai. Ja ilgstošā laika posmā ņemtu paraugu vidējā koncentrācija ir zemāka par 100 cm–3, drīkst pieprasīt, lai pierāda PNC precizitāti ar augstu statistisko ticamību.

1.3.4.3. Nolasāmībai jābūt vismaz 0,1 daļiņa cm–3, ja koncentrācija ir zemāka par 100 cm–3.

1.3.4.4. Izmantojot atsevišķu daļiņu skaitīšanas režīmu, daļiņu koncentrācijas vērtībām jābūt ar lineāru sakritību pilnā mērījumu diapazonā.

1.3.4.5. Datu ziņošanas frekvencei jābūt vienādai ar vai lielākai par 0,5 Hz.

1.3.4.6. Reakcijas laikam jābūt t90 mērītajā koncentrācijas diapazonā, kurš mazāks par 5 sekundēm.

1.3.4.7. Jāievieš sakritības korekcijas funkcija maksimāli līdz 10 procentiem no korekcijas, un drīkst izmantot iekšējās kalibrēšanas koeficientu, kā noteikts 2.1.3. punktā, bet nedrīkst izmantot nevienu citu algoritmu, lai labotu vai noteiktu skaitīšanas efektivitāti.

1.3.4.8. Skaitīšanas efektivitātei daļiņām ar 23 nm (± 1 nm) un 41 nm (± 1 nm) elektriskās mobilitātes diametra izmēru jābūt attiecīgi no 50 procentiem (± 12 procenti) un > 90 procentiem. Šādu skaitīšanas efektivitāti var iegūt ar iekšējiem līdzekļiem (piemēram, instrumenta konstrukcijas kontroli) vai ārējiem līdzekļiem (piemēram, izmēru iepriekšēju klasifikāciju).

1.3.4.9. Ja PNC izmanto darbināšanas šķidrumu, tas jāmaina tik bieži, cik norādījis ražotājs.

1.3.5. Pie PNC ieplūdes atveres ir jāveic spiediena un/vai temperatūras mērījumi, ja tos neuztur zināmā vienmērīgā līmenī punktā, kurā kontrolē PNC plūsmas ātrumu, un tie jānorāda nolūkā koriģēt daļiņu koncentrācijas mērījumus standarta apstākļos.

1.3.6. Kopējais uzturēšanās laiks PTS, VPR un OT, pieskaitot t90 PNC reakcijas laiku, nedrīkst pārsniegt 20 sekundes.

1.3.7. Visas daļiņu skaita paraugu ņemšanas sistēmas (PTS, VPR, OT un PNC) pārveides laiku nosaka, iesmidzinot aerosolu tieši PTS ieplūdes atverē. Aerosols jāsmidzina ne ilgāk par 0,1 sekundi. Testā izmantotajam aerosolam jāizraisa koncentrācijas maiņa 60 procentu apmērā no pilnas skalas (FS).

Koncentrācijas līmenis ir jāreģistrē. Daļiņu skaita koncentrācijas un izplūdes gāzu plūsmas signālu laika izlīdzināšanai pārveides laiku nosaka kā laiku no maiņas (t0) līdz laikam, kad reakcija ir 50 procenti no galīgā nolasījuma (t50).

1.4. Ieteiktās sistēmas apraksts

Nākamajā punktā aprakstīta ieteiktā prakse daļiņu skaita mērīšanai. Tomēr ir pieļaujama jebkura sistēma, kas atbilst 1.2. un 1.3. punkta darbības specifikācijai.

14. un 15. attēlā dota shematiska ieteicamās daļiņu paraugu ņemšanas sistēmas konfigurācija attiecīgi daļējas un pilnas plūsmas atšķaidīšanas sistēmām.

14. attēls

Ieteicamās daļiņu paraugu ņemšanas sistēmas shēma – daļējas plūsmas paraugu ņemšana

15. attēls

Ieteicamās daļiņu paraugu ņemšanas sistēmas shēma – pilnas plūsmas paraugu ņemšana

1.4.1. Paraugu ņemšanas sistēmas apraksts

Daļiņu paraugu ņemšanas sistēmu veido paraugu ņemšanas zondes gals vai daļiņu paraugu ņemšanas punkts atšķaidīšanas sistēmā, daļiņu pārvades caurule (PTT), daļiņu iepriekšējais klasifikators (PCF) un ātri gaistošo daļiņu savācējs (VPR) pirms daļiņu skaita koncentrācijas mērīšanas (PNC) mezgla. VPR ietver ierīces paraugu atšķaidīšanai (daļiņu skaita atšķaidītāji: PND1 un PND2 ) un daļiņu tvaicēšanai (tvaicēšanas caurule ET). Testa gāzes plūsmas paraugu ņemšanas zondei vai paraugu ņemšanas punktam atšķaidīšanas ceļā jābūt veidotam tā, lai var paņemt reprezentatīvu gāzes plūsmas paraugu no homogēna atšķaidītāju/izplūdes gāzu maisījuma. Kopējais uzturēšanās laiks sistēmā, pieskaitot t90 PNC reakcijas laiku, nedrīkst pārsniegt 20 sekundes.

1.4.2. Daļiņu pārvades sistēma

Paraugu ņemšanas zondes gals vai daļiņu paraugu ņemšanas punkts un pārvades caurule (PTT) kopā veido daļiņu pārvades sistēmu (PTS). PTS vada paraugu no atšķaidīšanas tuneļa līdz ieejai pirmajā daļiņu skaita atšķaidītājā. PTS atbilst šādiem nosacījumiem.

Pilnas plūsmas atšķaidīšanas sistēmās un daļējas plūsmas atšķaidīšanas sistēmās frakciju parauga ņemšanai (kā noteikts 4.B pielikuma 3. papildinājuma A.3.2.1. punktā) paraugu ņemšanas zondi ievieto tuvu tuneļa centra līnijai, 10–20 tuneļa diametrus aiz gāzes atveres, vērstu pret gāzes plūsmu tunelī un ar asi pie gala paralēli atšķaidīšanas tunelim. Paraugu ņemšanas zondei jābūt novietotai atšķaidīšanas ceļā tā, lai paraugu ņemtu no homogēna atšķaidītāju/izplūdes gāzu maisījuma.

Daļējas plūsmas atšķaidīšanas sistēmās kopēja parauga ņemšanai (kā noteikts 4.B pielikuma A.3.2.1. punktā) daļiņu paraugu ņemšanas punktu ievieto makrodaļiņu pārvades caurulē pirms makrodaļiņu filtra turētāja, plūsmas mērierīces un jebkura parauga ņemšanas/apvada bifurkācijas punkta. Paraugu ņemšanas punktam vai paraugu ņemšanas zondei jābūt novietotai tā, lai paraugu ņemtu no homogēna šķīdinātāja/izplūdes gāzu maisījuma.

Gāzes paraugs, ko laiž caur PTS, atbilst šādiem nosacījumiem.

Plūsmas Reinoldsa skaitlim (Re) jābūt < 1 700.

Paraugs daļiņu pārvades sistēmā (PTS) atrodas ≤ 3 sekundes.

Jebkuru citu PTS paraugu ņemšanas konfigurāciju uzskatīs par pieļaujamu, ja tā nodrošina līdzvērtīgu izkļūšanu daļiņām ar 30 nm elektriskās mobilitātes diametru.

Izejas caurule (OT), pa kuru vada atšķaidīto paraugu no ātri gaistošo daļiņu savācēja (VRP) uz daļiņu skaitītāja (PNC) ieplūdes atveri, atbilst šādām īpašībām.

Tās iekšējais diametrs ir ≥ 4 mm.

Gāzes plūsmas parauga uzturēšanās laiks POT ir ≤ 0,8 sekundes.

Jebkuru citu OT paraugu ņemšanas konfigurāciju uzskatīs par pieļaujamu, ja tā nodrošina līdzvērtīgu izkļūšanu daļiņām ar 30 nm elektriskās mobilitātes diametru.

1.4.3. Daļiņu iepriekšējais klasifikators

Ieteicamais daļiņu iepriekšējais klasifikators ir jānovieto pirms VPR. Iepriekšējā klasifikatora 50 procentu iegriezuma punkta daļiņu diametram jābūt robežās no 2,5 μm līdz 10 μm pie tilpuma plūsmas ātruma, ko izvēlējās emitēto daļiņu skaita paraugu ņemšanai. Iepriekšējam klasifikatoram jānodrošina, ka vismaz 99 procenti no 1 μm daļiņu masas koncentrācijas, kas iekļūst iepriekšējā klasifikatorā, šķērso iepriekšējā klasifikatora izeju ar tilpuma plūsmas ātrumu, ko izvēlējās emitēto daļiņu skaita paraugu ņemšanai. Daļējas plūsmas atšķaidīšanas sistēmās makrodaļiņu masas un daļiņu skaita paraugu ņemšanai ir pieļaujams izmantot vienu un to pašu iepriekšējo klasifikatoru, un daļiņu skaita paraugu atšķaidīšanas sistēmā ņem aiz iepriekšējā klasifikatora. Alternatīvi drīkst izmantot atsevišķus iepriekšējos klasifikatorus, daļiņu skaita paraugu atšķaidīšanas sistēmā ņemot pirms makrodaļiņu masas iepriekšējā klasifikatora.

1.4.4. Ātri gaistošo daļiņu savācējs (VPR)

VPR veido virknē novietots viens daļiņu skaita atšķaidītājs (PND1 ), tvaicēšanas caurule un otrs atšķaidītājs (PND2 ). Šī atšķaidīšanas funkcija samazina daļiņu koncentrācijas mērīšanas mezglā ienākošā parauga daļiņu skaita koncentrāciju līdz līmenim, kas zemāks par PNC atsevišķu daļiņu skaitīšanas režīma augšējo slieksni, un slāpē nukleāciju paraugā. VPR jānorāda, vai temperatūra PND1 un tvaicēšanas caurulē atbilst to pareizai darbības temperatūrai.

Karsējot un samazinot tetrakontāna daļējo spiedienu, VPR jānodrošina, ka iztvaiko > 99,0 procenti no 30 nm tetrakontāna daļiņām (CH3(CH2)38CH3), kam ieplūdes koncentrācija ir ≥ 10 000 cm–3. Tas arī nodrošina daļiņu koncentrācijas samazināšanas koeficientu (fr), kas daļiņām ar 30 nm un 50 nm elektriskās mobilitātes diametru attiecīgi nav lielāks par 30 un 20 procentiem un nav mazāks par 5 procentiem nekā daļiņām ar 100 nm elektriskās mobilitātes diametru visā VPR.

1.4.4.1. Pirmā daļiņu skaita atšķaidīšanas ierīce (PND1 )

Pirmajai daļiņu skaita atšķaidīšanas ierīcei jābūt īpaši konstruētai, lai tā šķaidītu daļiņu skaita koncentrāciju un darbotos (sienas) temperatūrā robežās no 150 °C līdz 400 °C. Sienas temperatūras iestatījums būtu jānotur vienmērīgā darbības nominālā temperatūrā šajās robežās ar ± 10 °C pielaidi, un tā nedrīkstētu pārsniegt tvaicēšanas caurules (ET) sienas temperatūru (1.4.4.2. punkts). Atšķaidītājā būtu jāievada ar HEPA filtru filtrēts atšķaidīšanas gaiss, un tā veiktspējai būtu jābūt ar atšķaidīšanas koeficientu no 10 līdz 200 reizēm.

1.4.4.2. Tvaicēšanas caurule

Visā ET garumā ir jākontrolē sienas temperatūra, lai tā būtu lielāka par vai vienāda ar pirmās daļiņu skaita atšķaidīšanas ierīces temperatūru, un sienas temperatūra jānotur konstantā darbības nominālā temperatūrā robežās no 300 °C līdz 400 °C ar pielaidi ± 10 °C.

1.4.4.3. Otrā daļiņu skaita atšķaidīšanas ierīce (PND2 )

PND2 jābūt īpaši konstruētai daļiņu skaita koncentrācijas atšķaidīšanai. Atšķaidītājā jāievada ar HEPA filtru filtrēts atšķaidīšanas gaiss, un tam jāspēj nodrošināt vienādu atšķaidīšanas koeficientu 10 līdz 30 reizēs. PND2 jāizvēlas tāds atšķaidīšanas koeficients robežās no 10 līdz 15, lai daļiņu skaita koncentrācija aiz otrā atšķaidītāja ir zemāka par PNC atsevišķu daļiņu skaitīšanas režīma augšējo slieksni un gāzes temperatūra pirms ieejas PNC ir < 35 °C.

1.4.5. Daļiņu skaitītājs (PNC)

PNC jāatbilst 1.3.4. punktā noteiktajām prasībām.

2. Daļiņu paraugu ņemšanas sistēmas kalibrēšana/apstiprināšana (7)

2.1. Daļiņu skaitītāja kalibrēšana

2.1.1. Tehniskais dienests nodrošina PNC kalibrēšanas sertifikātu divpadsmit mēnešu laikā pirms emisijas testa veikšanas, pierādot atbilstību ar izsekojamu standartu.

2.1.2. Pēc jebkuras būtiskas apkopes veikšanas PNC atkārtoti jāveic kalibrēšana un jāsaņem jauns kalibrēšanas sertifikāts.

2.1.3. Kalibrēšanai jābūt izsekojamai pēc standarta kalibrēšanas metodes:

a) salīdzinot kalibrējamā PNC reakciju ar kalibrēta aerosola elektrometra reakciju, vienlaicīgi ņemot elektrostatiski klasificētu kalibrēšanas daļiņu paraugus; vai

b) salīdzinot kalibrējamā PNC reakciju ar otra PNC reakciju, kurš ir tieši kalibrēts pēc iepriekš minētās metodes.

Elektrometru kalibrēšanu veic, izmantojot vismaz sešas standarta koncentrācijas, kas cik vien iespējams vienmērīgi izvietotas PNC mērījumu robežās. Šajos punktos iekļauj nominālu nulles koncentrācijas punktu, kuru izveido, pie katra instrumenta ieplūdes atveres piestiprinot HEPA H13 klases EN 1822-2008 vai līdzīgas veiktspējas filtrus. Ja kalibrējamam PNC nepiemēro kalibrēšanas koeficientu, mērīto koncentrāciju vērtībām jābūt ± 10 procentu robežās no standarta koncentrācijas katrai koncentrācijai, izņemot nulles punktu, pretējā gadījumā kalibrējamais PNC jānoraida. Jārēķina un jāreģistrē novirze no abu datu kopu lineārās regresijas. Kalibrējamam PNC piemēro kalibrēšanas koeficientu, kas ir vienāds ar novirzes apgriezto lielumu. Reakcijas linearitāti aprēķina kā abu datu kopu Pīrsona momentu reizinājumu korelācijas koeficientu kvadrātu (R2), un tai jābūt vienādai ar vai lielākai par 0,97. Aprēķinot gan novirzi, gan R2, lineārajai regresijai jāiet caur sākuma punktu (nulles koncentrāciju abiem instrumentiem).

Atsauces PNC kalibrēšanu veic, izmantojot ne mazāk par sešām standarta koncentrācijām visā PNC mērījumu diapazonā. Vismaz 3 koncentrāciju punktiem jābūt mazākiem par 1 000 cm–3, atlikušos koncentrāciju punktus izvieto robežās no 1 000 cm–3 līdz augstākajai PNC atsevišķu daļiņu skaitīšanas režīma robežai. Šajos punktos iekļauj nominālu nulles koncentrācijas punktu, kuru izveido, pie katra instrumenta ieplūdes atveres piestiprinot vismaz HEPA H13 klases EN 1822-2008 vai līdzīgas veiktspējas filtrus. Kalibrējamam PNC nepiemērojot kalibrēšanas faktoru, mērīto koncentrāciju vērtībām jābūt ± 10 procentu robežās no standarta koncentrācijas katrai koncentrācijai, izņemot nulles punktu, pretējā gadījumā kalibrējamais PNC jānoraida. Jārēķina un jāreģistrē novirze no abu datu kopu lineārās regresijas. Kalibrējamam PNC piemēro kalibrēšanas koeficientu, kas ir vienāds ar novirzes apgriezto lielumu. Reakcijas linearitāti aprēķina kā abu datu kopu Pīrsona momentu reizinājumu korelācijas koeficientu kvadrātu (R2), un tai jābūt vienādai ar vai lielākai par 0,97. Aprēķinot gan novirzi, gan R2, lineārajai regresijai jāiet caur sākuma punktu (nulles koncentrāciju abiem instrumentiem).

2.1.4. Kalibrēšanā iekļauj arī PNC uztveršanas efektivitātes pārbaudi ar 23 nm elektriskās mobilitātes diametra daļiņām saskaņā ar 1.3.4.8. punkta prasībām. Skaitīšanas efektivitātes pārbaude ar 41 nm daļiņām nav nepieciešama.

2.2. Ātri gaistošo daļiņu savācēja kalibrēšana/apstiprināšana

2.2.1. Jaunam mezglam un pēc jebkuras būtiskas apkopes ir nepieciešama kalibrēšana VPR daļiņu koncentrācijas samazinājuma koeficientiem visā atšķaidīšanas iestatījumu diapazonā instrumenta noteiktās nominālās darbības temperatūrā. VPR daļiņu koncentrācijas samazinājuma koeficientam nepieciešama periodiska apstiprināšana, nosakot tikai viena iestatījuma pārbaudi, kas raksturīgs mērījumiem transportlīdzekļos, kas aprīkoti ar dīzeļdegvielas makrodaļiņu filtru. Tehniskajam dienestam sešu mēnešu laikā pirms emisijas testa jānodrošina kalibrēšanas vai apstiprināšanas sertifikāts attiecībā uz ātri gaistošo daļiņu savācēju. Ja ātri gaistošo daļiņu savācējā ir iebūvēti temperatūras kontroles signalizētāji, ir pieļaujams 12 mēnešu apstiprināšanas intervāls.

VPR raksturīgs daļiņu koncentrācijas samazinājuma koeficients cietām daļiņām ar 30 nm, 50 nm un 100 nm elektriskās mobilitātes diametru. Daļiņu koncentrācijas samazinājuma koeficientam (fr(d)) daļiņām ar 30 nm un 50 nm elektriskās mobilitātes diametru jābūt attiecīgi ne vairāk par 30 un 20 procentiem lielākam un ne vairāk par 5 procentiem mazākam nekā daļiņām ar 100 nm elektriskās mobilitātes diametru. Apstiprināšanas nolūkā vidējam daļiņu koncentrācijas samazinājuma koeficientam jābūt ± 10 procentu robežās no vidējā daļiņu koncentrācijas samazinājuma koeficienta ( ), ko noteica pirmajā VPR kalibrēšanā.

2.2.2. Šo mērījumu testa aerosolam jābūt cietām daļiņām ar 30, 50 un 100 nm elektriskās mobilitātes diametru un minimālo koncentrāciju 5 000 cm–3 VPR ieplūdes atverē. Daļiņu koncentrāciju mēra pirms un pēc sastāvdaļām.

Katram daļiņu izmēram daļiņu koncentrācijas samazinājuma koeficientu (fr(di)) rēķina šādi:

kur:

Nin(di) = daļiņu skaita koncentrācija daļiņām ar diametru di pirms sastāvdaļas, Nout(di) = daļiņu skaita koncentrācija daļiņām ar diametru di pēc sastāvdaļas un di = daļiņu elektriskās mobilitātes diametrs (30, 50 vai 100 nm).

Nin(di) un Nout(di) koriģē atbilstīgi vienādiem apstākļiem.

Vidējo daļiņu koncentrācijas samazinājumu ( ) konkrēto atšķaidīšanas iestatījumu gadījumā aprēķina šādi:

Ieteicams kalibrēt un apstiprināt VPR kā vienu mezglu.

2.2.3. Tehniskajam dienestam jānodrošina apstiprināšanas sertifikāts attiecībā uz VPR sešu mēnešu laika posmā pirms emisijas testa, pierādot ātri gaistošo daļiņu savākšanas efektivitāti. Ja ātri gaistošo daļiņu savācējā ir iebūvēti temperatūras kontroles signalizētāji, ir pieļaujams 12 mēnešu apstiprināšanas intervāls. VPR jānodrošina vairāk nekā 99,0 procentu tetrakontāna (CH3(CH2)38CH3) daļiņu savākšana, kuru elektriskās mobilitātes diametrs nav mazāks par 30 nm ar ≥ 10 000 cm–3 koncentrāciju ieplūdes atverē, ja to darbina ar zemāko atšķaidīšanas iestatījumu ražotāja ieteiktajā darbības temperatūrā.

2.3. Daļiņu skaitīšanas sistēmas pārbaudes procedūras

2.3.1. Pirms katra testa daļiņu skaitītājam jāspēj reģistrēt mērīto koncentrāciju, kas mazāka par 0,5. daļiņām cm–3, ja daļiņu paraugu ņemšanas sistēmas (VPR un PNC) ieplūdes atverei ir piestiprināts HEPA filtrs, kas ir vismaz H13 klases EN 1822-2008.

2.3.2. Veicot ikmēneša pārbaudi ar kalibrētu caurplūdes mērītāju, plūsmai daļiņu skaitītājā jāreģistrē mērījuma vērtība 5 procentu robežās no daļiņu skaitītāja nominālā plūsmas ātruma.

2.3.3. Katru dienu pēc HEPA vismaz H13 klases EN 1822-2008 vai līdzvērtīgas veiktspējas filtra pievienošanas daļiņu skaitītāja ieplūdes atverei, daļiņu skaitītājam jāspēj reģistrēt ≤ 0,2 cm–3 koncentrācija. Noņemot filtru un ļaujot ieplūst apkārtējam gaisam, daļiņu skaitītājam jārāda mērītās koncentrācijas palielinājums, kas ir ne mazāks par 100. daļiņām cm–3 un jāatgriežas pie ≤ 0,2 cm–3 vērtības, kad ievieto atpakaļ HEPA filtru.

2.3.4. Pirms katras testēšanas jāapliecina, ka mērījumu sistēma norāda, ka tvaicēšanas caurule, ja tā ietverta sistēmā, ir sasniegusi pareizu darbības temperatūru.

2.3.5. Pirms katras testēšanas jāapliecina, ka mērījumu sistēma norāda, ka atšķaidītājs PND1 ir sasniedzis pareizu darbības temperatūru.